Sag anlagt den 15. april 2022 – Nederlandene mod Kommissionen
(Sag T-203/22)
Processprog: nederlandsk
Parter
Sagsøger: Kongeriget Nederlandene (ved M. Bulterman og J. Langer, som befuldmægtigede)
Sagsøgt: Europa-Kommissionen
Sagsøgerens påstande
Europa-Kommissionens afgørelse af 15. februar 2022 med j.nr. Ares (2022) 1097097, hvorved Kongeriget Nederlandenes anmodning om genoptagelse af afgørelsen af 6. januar 2022 og om forlængelse af fristen på otte år for inddrivelse af uretmæssigt udbetalte beløb i FresQ-sagen med fire år blev afvist, annulleres.
Europa-Kommissionen tilpligtes at betale sagsomkostningerne.
Søgsmålsgrunde og væsentligste argumenter
Til støtte for søgsmålet har sagsøgeren anført to anbringender.
Første anbringende: Afgørelsen af 15. februar 2022 beror på den urigtige antagelse, at inddrivelsesproceduren endnu ikke er afsluttet.
Andet anbringende: Europa-Kommissionen har anvendt Artikel 54, stk. 2, tredje afsnit, i forordning 1306/2013 urigtigt, idet den har lagt til grund, at overskridelsen af fristen på otte år kan tilskrives Kongeriget Nederlandene.
____________